cyanic-selkie/wikianc huggingface dataset:
Σώμα Αριθμών
Διακλάδωση
right|thumb|300px|Σχηματική απεικόνιση της διακλάδωσης: οι διακλαδώσεις σχεδόν όλων των σημείων στο Y παρακάτω αποτελούνται από τρία σημεία, εκτός από δυο σημεία του Y σημειωμένα με κουκίδες, όπου οι διακλαδώσεις αποτελούνται από ένα και δύο σημεία (μαυρισμένα), αντίστοιχα. Η αντιστοιχία f λέγεται διακλαδωμένη σε αυτά τα σημεία του Y. Η διακλάδωση, μιλώντας γενικά, περιγράφει ένα γεωμετρικό φαινόμενο που μπορεί να συμβεί με πεπερασμένες-προς-ένα αντιστοιχίες (δηλαδή, αντιστοιχίες f: X → Y έτσι ώστε οι προεικόνες όλων των σημείων y στο Y να αποτελούνται από πολλά πεπερασμένου πλήθους σημεία): η πληθυκότητα των διακλαδώσεων f−1(y) γενικά θα έχει τον ίδιο αριθμό σημείων, αλλά παρατηρείται ότι, σε κάποια σημεία y, ο αριθμός αυτός πέφτει. Για παράδειγμα, η αντιστοιχία έχει n σε κάθε διακλάδωση πάνω από το t, τις n (μιγαδικές) ρίζες του t, εκτός από t = 0, όπου η διακλάδωση αποτελείται από ένα μόνο στοιχείο, z = 0. Μπορεί κάποιος να πει ότι η αντιστοιχία είναι "διακλαδωμένη" στο zero. Αυτό είναι ένα παράδειγμα ενός διακλαδισμένου καλύμματος των Riemann επιφανειών. Αυτή η διαίσθηση εξυπηρετεί επίσης στο να προσδιορίσουμε την διακλάδωση στη θεωρία αριθμών. Δοθείσας (απαραιτήτως πεπερασμένης) επέκτασης σώματος F / E,ένα πρώτο ιδεώδες p του OE παράγει το ιδεώδες pOF of OF. Αυτό το ιδεώδες μπορεί είτε να είναι πρώτο είτε όχι, αλλά, σύμφωνα με το θεώρημα Lasker–Noether (δείτε παραπάνω), δίνεται πάντα από με μοναδικά ορισμένα πρώτα ιδεώδη qi of OF και αριθμούς (δείκτες διακλάδωσης) ei. Όποτε ένας δείκτης διακλάδωσης είναι μεγαλύτερος της μονάδας, ο πρώτος p διακλαδίζει το F.
Η σύνδεση μεταξύ αυτού του ορισμού και της γεωμετρικής κατάστασης μεταφέρεται από την αντιστοιχία των φασμάτων των δακτυλίων Spec OF → Spec OE. Βασικά, οι άκλαδοι μορφισμοί των σχεδίων στην αλγεβρική γεωμετρία είναι μια άμεση γενίκευση των μη κλαδικών επεκτάσεων σωμάτων.
Ένα παράδειγμα
Το ακόλουθο παράδειγμα παρουσιάζει τις ιδέες που είδαμε παραπάνω. Για να υπολογίσουμε τον δείκτη διακλάδωσης του Q(x), όπου
στο 23, αρκεί να θεωρήσουμε την επέκταση Q23(x) / Q23. Μέχρι το 529 = 232 (π.χ., modulo 529) το f μπορεί να παραγοντοποιηθεί ως εξής
Θέτοντας στον παράγοντα g modulo 529 αφήνει y + 191, οπότε η εκτίμηση | y |g για το y που δίνεται από το g είναι | −191 |23 = 1. Από την άλλη πλευρά η ίδια αντικατάσταση στο h αφήνει y2 − 161y − 161 modulo 529. Αφού 161 = 7 × 23,
Αφού οι πιθανές τιμές για την απόλυτη τιμή του χώρου που ορίζεται από τον παράγοντα h δεν περιορίζονται σε ακέραιες δυνάμεις του 23, αλλά αντιθέτως σε ακέραιες δυνάμεις της τετραγωνικής ρίζας του 23, ο δείκτης διακλάδωσης της επέκτασης στο 23 είναι δυο.
Οι εκτιμήσεις κάθε στοιχείου του F μπορούν να υπολογιστούν με τον τρόπο αυτό χρησιμοποιώντας διανυσματικά αθροίσματα. Αν, για παράδειγμα y = x2 − x − 1, χρησιμοποιώντας το αθροιστικό διάνυσμα για να εξαφανίσουμε το x μεταξύ της σχέσης αυτής και της f = x3 − x − 1 = 0 δίνει y3 − 5y2 + 4y − 1 = 0. Αν αντίθετα εξαφανίσουμε κατ'αντιστοιχία τους παράγοντες g και h του f, παίρνουμε τους αντίστοιχους παράγοντες για το πολυώνυμο για το y, και μετά η 23-αδική εκτίμηση που εφαρμόζεται στον σταθερό όρο μας επιτρέπει να υπολογίσουμε τις εκτιμήσεις του y για το g και το h (που είναι 1 σε αυτήν την περίπτωση.)
Θεώρημα διακρίνουσας Dedekind
Η σημαντικότητα της διακρίνουσας κρύβεται στο γεγονός ότι οι κλαδικοί μη αρχιμήδειο χώροι προκύπτουν όλοι από παραγοντοποιήσεις στο Qp όπου p διαιρεί την διακρίνουσα. Αυτό ισχύει ακόμη και για την πολυωνυμική διακρίνουσα; όμως το αντίστροφο επίσης ισχύει, ότι αν ένας πρώτος p διαιρεί την διακρίνουσα, τότε υπάρχει ένας p-χώρος ο οποίος διακλαδίζεται. Για το αντίστροφο χρειάζεται η ορίζουσα του σώματος. Αυτό είναι το  Θεώρημα διακρίνουσας Dedekind. Στο παραπάνω παράδειγμα, η διακρίνουσα του σώματος Q(x) με x3 − x − 1 = 0 is −23, και όπως έχουμε δει ο 23-αδικός χώρος διακλαδίζεται. Η διακρίνουσα Dedekind μας λέει ότι είναι ο μόνος μη αχιμήδειος χώρος που το κάνει. Ο άλλος κλαδικός χώρος προέρχεται από την απόλυτη τιμή στο μιγαδικό ενσωμάτωμα του F.
Ομάδες Galois και συνομολογία
Για να συμπεριλάβουμε όλες τις πιθανές επεκτάσεις έχοντας συγκεκριμένες ιδιότητες, η ιδέα της ομάδας Galois εφαρμόζεται συνήθως στις (μη-πεπερασμένες) επεκτάσεις / F ενός αλγεβρικά κλειστού συνόλου, κάτι που οδηγεί στην απόλυτη ομάδα Galois G := Gal(  / F) ή απλά Gal(F), και στην επέκταση F / Q. Το θεμελιώδες θεώρημα του Galois συνδέει σώματα μεταξύ του F και των αλγεβρικά κλειστών συνόλων του και των κλειστών υποομάδων (F). For example, the abelianization (the biggest abelian quotient) Gab of G corresponds to a field referred to as the maximal abelian extension Fab (λέγονται έτσι αφού κάθε μεγαλύτερη επέκταση δεν είναι αβελιανή, π.χ., δεν έχει αβελιανή ομάδα Galois). Από το θεώρημα Kronecker–Weber, η μέγιστη αβελιανή επέκταση του Q είναι η επέκταση που δημιουργείται από όλες τις ρίζες της μονάδας. Για γενικότερα σώματα, η θεωρία σωμάτων, και συγκεκριμένα ο νόμος της αλληλεξάρτησης του Artin δίνει μια απάντηση περιγράφοντας το Gab ως προς την ιδανική ομάδα κλάσης. Αξιοσημείωτο είναι επίσης το σώμα κλάσης του Hilbert, η μέγιστη αβελιανή άκλαδη επέκταση του F. Μπορεί να δειχτεί ότι είναι πεπερασμένη πάνω από το F, ότι οι ομάδα Galois του πάνω από το F είναι ισόμορφη με την ομάδα κλάσης του F, και συγκεκριμένα ο βαθμός της ισούται με αριθμό κλάσης h του F (δείτε παραπάνω).
Σε συγκεκριμένες περιπτώσεις, η ομάδα Galois δρα σε άλλα μαθηματικά αντικείμενα, π.χ σε μια ομάδα. Μια τέτοια ομάδα αναφέρεται ως Galois module. Αυτό επιτρέπει την χρήση της ομάδας συνομολογίας για την ομάδα Galois Gal(F), γνωστή επίσης ως συνομολογία Galois, η οποία αρχικά υπολογίζει την αποτυχία της ακρίβειας του να πάρουμε Gal(F)-αναλλοίωτες, αλλά προσφέρει βαθύτερη διορατικότητα (και ερωτήσεις) επίσης. Για παράδειγμα, η ομάδα Galois G μιας επέκτασης L / F δρα στο L×, τα μη μηδενικά στοιχεία του L. Αυτό το Galois module παίζει σημαντικό ρόλο σε πολλές αριθμητικές δυαδικότητες, όπως μια Poitou-Tate δυαδικότητα. Η ομάδα Brauer του F, που σχεδιάστηκε για να ταξινομεί άλγεβρες διαίρεσης πάνω από το F, μπορεί να αναδιατυπωθεί ως μια ομάδα συνομολογίας, την H2(Gal (F), ×).
Τοπική-ολική αρχή
Μιλώντας γενικά, ο όρος "τοπικός σε ολικό" αναφέρεται στην ιδέα ότι ένα ολικό πρόβλημα λύνεται πρώτα σε τοπικό επίπεδο, το οποίο τείνει να απλοποιεί την ερώτηση. Μετά, φυσικά, οι πληροφορίες που συλλέγονται στην τοπική ανάλυση πρέπει να τοποθετηθούν μαζί για να γυρίσουμε σε μια καθολική δήλωση. Για παράδειγμα, η ιδέα των τροχαλιών φετιχοποιεί αυτή την ιδέα στην τοπολογία και στην γεωμετρία.
Τοπικά και ολικά σώματα
Πολλά αποτελέσματα που ισχύουν για σώματα συναρτήσεων ισχύουν επίσης, τουλάχιστον αν αναδιατυπωθούν σωστά, για σώματα αριθμών. Όμως, η μελέτη των σωμάτων ενέχει συνήθως δυσκολίες και φαινόμενα που δεν ανέκυψαν στα σώματα συναρτήσεων. Για παράδειγμα, στα σώματα συναρτήσεων, δεν υπάρχει διχοτόμηση στους μη αρχιμήδειους και στους αρχιμήδειους χώρους. Παρ'όλα αυτά, τα σώματα συναρτήσεων εξυπηρετούν συνήθως ως πηγή έμπνευσης για το τί να περιμένουμε σε μια περίπτωση σώματος.
Αρχές του Hasse
Μια πρωτότυπη ερώτηση, σε παγκόσμιο επίπεδο, είναι αν κάποια πολυωνυμική εξίσωση έχει λύση στο F. Σε αυτή την περίπτωση, η λύση αυτή είναι επίσης λύση σε όλα τα συμπληρώματα. Η τοπική-καθολική αρχή ή αρχή του Hasse διαβεβαιώνει για τετραγωνικές εξισώσεις, το αντίστροφο ισχύει, επίσης. Οπότε, ελέγχοντας αν μια τέτοια εξίσωση έχει μια λύση που να κάνει για όλα τα συμπληρώματα του F, το οποίο είναι συνήθως ευκολότερο, αφού οι αναλυτικές μέθοδοι (κλασικά εργαλεία όπως θεώρημα μέσης τιμής στους αρχιμήδειους χώρους και p-αδική ανάλυση στους μη αρχιμήδειους ) μπορούν να χρησιμοποιηθούν. Αυτός ο υπαινιγμός δεν ισχύει, όμως, για γενικότερους τύπους εξισώσεων. Όμως, η ιδέα της μετάβασης από τα τοπικά δεδομένα στα καθολικά αποδεικνύεται καρποφόρα στην θεωρία σωμάτων κλάσης, για παράδειγμα, όπου η θεωρία σωμάτων κλάσης χρησιμοποιείται για πάρουμε καθολικές εμπνεύσεις που αναφέρθηκε πιο πάνω. Αυτό σχετίζεται επίσης με το γεγονός ότι οι ομάδες Galois των συμπληρωμάτων του Fv μπορούν να οριστούν, ενώ οι ομάδες Galois καθολικών σωμάτων, ακόμη και του Q είναι πολύ λιγότερο κατανοητές.
Αναφορές
Κατηγορία:Αλγεβρική θεωρία αριθμών Κατηγορία:Θεωρία σωμάτων
Comic strip
Το comic strip είναι μια συνεχόμενη αλληλουχία εικόνων εντός τετραγωνιδίων (καρέ) που περιγράφουν με σύντομο τρόπο μια χιουμοριστική ιστορία ή διηγούνται κάποια περιπέτεια ενός ή περισσοτέρων χαρακτήρων. Στα καρέ συνήθως περιέχονται οι διάλογοι των ηρώων, σε μορφή περιγεγραμμένη, σαν «συννεφάκια» ή εμφανίζονται ακριβώς κάτω από τα καρέ. Παραδοσιακά, από τον 20ο αιώνα, τα comic strip δημοσιεύονται σε εφημερίδες και περιοδικά με ασπρόμαυρη εκτύπωση. Πιο προσεγμένες (σε έγχρωμη μορφή) σειρές τέτοιου είδους παρουσιάζονται σε Κυριακάτικα φύλλα εφημερίδων και πανηγυρικές ή διάφορες άλλες επετειακές εκδόσεις γνωστών περιοδικών.
Μετά από την τεχνολογική εξέλιξη που ενέσκυψε από τα τέλη του προηγούμενου αιώνα, τα comic strip μεταφέρθηκαν σταδιακά στον κινηματογράφο, στην τηλεόραση και στο διαδίκτυο.
Τα comic strip δημιουργούνται από τη συνεργασία πολλών καλλιτεχνών του είδους, όπως του σεναριογράφου, του εικονογράφου, του μελανωτή και του υπεύθυνου διαλόγων. Με έναρξη στα τέλη της δεκαετίας του ’20 τα comic strip αναπτύχθηκαν με την εμφάνιση συγκεκριμένων χαρακτήρων όπως ο Superman, οι ήρωες του Walt Disney, ο Popeye, οι Tintin, Asterix, Tarzan, Buck Rogers, Flash Gordon κ.α. Από τους πρωτεργάτες του είδους είναι οι Richard Outcault (ο οποίος φιλοτέχνησε το πρώτο στα χρονικά comic strip με τίτλο «Yellow Kid» το 1895), Will Eisner, Carl Barks, Romano Scarpa κ.α.
Ο δημιουργός Will Eisner έχει προτείνει για τα comic strip, τον εναλλακτικό όρο sequential art.
Στην Ευρώπη έχουν εκδοθεί χιλιάδες βιβλία που περιέχουν τέτοιου είδους ολοκληρωμένες ιστορίες (και όχι σε ημερήσιες ή εβδομαδιαίες συνέχειες), ενώ έχουν επεκταθεί και στις ΗΠΑ που θεωρούνται η πατρίδα των «υπέρ-ηρώων».
Παραπομπές
strip comic
Μπαρμπέρης
thumb|Επαγγελματικό οικόσημο των μπαρμπέρηδων thumb|Μπαρμπέρης το 1568 thumb|Σκηνή από λαογραφική γιορτή στο Kaltenberg της Γερμανίας, 2005
Ο μπαρμπέρης είναι χειρωνακτικό επάγγελμα. Η ετυμολογία της λέξης προέρχεται από το γαλλικό barbe ([baʀb]), που σημαίνει «γένι», «μούσι».
Ιστορική αναδρομή του επαγγέλματος
Το επάγγελμα έχει τις ρίζες του στο επάγγελμα του μεσαιωνικού κουρέα, που διατηρούσε δημόσια λουτρά και περιποιούνταν πελάτες και ασθενείς. Προφανώς εξελίχτηκε από την βοηθητική εργασία, αφού ο μπαρμπέρης ήταν βοηθός του κουρέα και ασχολούνταν κυρίως με το κόψιμο των μαλλιών και το ξύρισμα των πελατών. Με την πάροδο του χρόνου, και ανάλογα με τις ικανότητες του καθενός ήταν σε θέση να κάνει εκτός αυτού και άλλες δουλειές, όπως το βγάλσιμο των δοντιών, την θεραπεία τραυμάτων (στρατιώτες μετά τον πόλεμο κλπ.), καταγμάτων, και άλλων πληγών και ασθενειών όπως τον καυτηριασμό των σπυριών.
Ο κουρέας και ο μπαρμπέρης είχαν ως επί το πλείστον ανδρική πελατεία.
Το επάγγελμα του μπαρμπέρη αναφέρεται γραπτώς για πρώτη φορά σε ένα έγγραφο το 1397 στην Κολωνία, ενώ επαγγελματικοί σύνδεσμοι των μπαρμπέρηδων εμφανίζονται το δεύτερο ήμισυ του 15ου αι. στο Γκντανσκ το 1457, στο Λίμπεκ το 1480 και στο Αμβούργο το 1486. Οι μπαρμπέρηδες πλήρωναν ενοίκιο στον κουρέα για να χρησιμοποιήσουν το μαγαζί. Από τον 16ο αι. και μετά, και λόγων της παρακμής του θεσμού των δημόσιων λουτρών, οι μπαρμπέρηδες απόκτησαν μια κάποια αυτονομία και ανταγωνίζονταν τους κουρείς, δουλεύοντας και έξω από το κατάστημα. Εκτός από το ξύρισμα και το κούρεμα θεράπευαν κοψίματα, τρυπήματα, κατάγματα και άλλα ατυχήματα που τους απέδιδαν χρήματα. Μέχρι τον 18ο αιώνα έκαναν ακόμα και ακρωτηριασμούς ή και καισαρικές τομές. Από τον 19ο αι. και με την ανάπτυξη του ιατρικού επαγγέλματος οι μπαρμπέρηδες άρχισαν να εξειδικεύονται.
Ένας άλλος επαγγελματικός κλάδος δημιουργήθηκε στον 17ο αι. όταν ήρθαν στην μόδα οι περούκες. Ο κλάδος αυτός ασχολήθηκε με την κατασκευή της περούκας, αλλά και την κόμμωση των γυναικών, ενώ ο μπαρμπέρης παρέμεινε στο κούρεμα και το ξύρισμα των ανδρών.
Βιβλιογραφία
Κατηγορία:Παραδοσιακά επαγγέλματα Κατηγορία:Οικονομία του Μεσαίωνα
(303775) 2005 QU182
Το 2005 QU182 είναι ένα μεγάλο αντικείμενο του εσωτερικού νέφους του Όορτ με διάμετρο περίπου 400 χιλιόμετρα. Η τροχιά του είναι ελλειπτική και περιφέρεται γύρω από τον Ήλιο σε 1218,5 χρόνια. Ανακαλύφθηκε στις 30 Αυγούστου 2005. Είναι ένας υποψήφιος πλανήτης νάνος. Ο μόνος γνωστός υποψήφιος πλανήτης νάνος με μεγαλύτερο αφήλιο είναι η Σέντνα.
Στην ιστοσελίδα του, ο Μάικλ Μπράουν υπολόγισε ότι το 2005 QU182 έχει διάμετρο 730 χιλιόμετρα, με λευκαύγεια 0,14, γεγονός που το κατατάσσει ως ένα πολύ πιθανό πλανήτη νάνο. Μετρήσεις από το διαστημικό τηλεσκόπιο Χέρσελ έδειξαν ότι το αντικείμενο έχει πολύ μεγαλύτερη λευκαύγεια, από 0,22 μέχρι 0,49, και έτσι έχει πιθανόν διάμετρο λίγο μεγαλύτερη από 400 χιλιόμετρα.
Παραπομπές
2005 QU182
Φερδινάνδος της Πάρμας
Ο Φερδινάνδος (ιταλ. Ferdinando I di Parma, 20 Ιανουαρίου 1751 - 9 Οκτωβρίου 1802) από τον Οίκο των Βουρβόνων-Ισπανίας ήταν δούκας της Πάρμα (1765-1802).
Βιογραφία
Ο Φερδινάνδος Μαρία Φίλιππος Λουδοβίκος Σεβαστιανός Φραγκίσκος Ιάκωβος ήταν γιος του Φιλίππου της Πάρμας και της Λουίζας Ελισάβετ των Βουρβόνων, κόρης του Λουδοβίκου ΙΕ΄ της Γαλλίας.
Οικογένεια
Παντρεύτηκε τη Μαρία Αμαλία των Αψβούργων-Λωρραίνης, κόρη των αυτοκρατόρων Μαρίας Θηρεσίας και Φραγκίσκου Α΄, αδελφή της βασίλισσας της Γαλλίας Μαρίας Αντουανέττας, και παιδιά τους ήταν:
Αναφορές
Κατηγορία:Δούκες της Πάρμας Κατηγορία:Οίκος των -Πάρμας Κατηγορία:Δούκες της Γκουαστάλα
Τηλεόραση στην Αλβανία
Η τηλεόραση στην Αλβανία εισήχθη το 1960. Η RTSH είχε μονοπώλιο στο ραδιοτηλεοπτικό τομέα της χώρας μέχρι τα μέσα της δεκαετίας του 1990, όταν οι ιδιωτικοί ραδιοφωνικοί και τηλεοπτικοί σταθμοί άρχισαν να καταλαμβάνουν τον μεγάλο αριθμό από κενές συχνότητες. Η μετάβαση στο ψηφιακό σήμα έχει σταματήσει.
Αυτή τη στιγμή, η Αλβανία έχει 3 εθνικούς ιδιωτικούς τηλεοπτικούς σταθμούς, 56 τοπικούς σταθμούς, 83 τοπικούς καλωδιακούς σταθμούς και δύο εμπορικούς πολυπλέκτες.
Μεταξύ των υπαρκτών αναλογικών τηλεοπτικών σταθμών, ο δημόσιος ραδιοτηλεοπτικός φορέας Radio Televizioni Shqiptar (RTSH) έχει τη μεγαλύτερη κάλυψη: το σήμα του φτάνει το 80.5% της επικράτειας, ακολουθούμενο από το Top Channel με 79% και το TV Klan με 78%. Ωστόσο, υπάρχουν ψηφιακοί πολυπλέκτες αλλά δεν συγκρίνονται στην εδαφική κάλυψη. Επίσης, άλλοι τηλεοπτικοί σταθμοί με έδρα τα Τίρανα οι οποίοι καλύπτουν σημαντικό μέρος της επικράτειας της χώρας περιλαμβάνουν τους: Ora News, News 24, Vizion Plus, IN TV, Report TV και Radio Televizioni SCAN. Εκτός από τα Vizion Plus TV και Radio Televizioni SCAN, όλοι οι υπόλοιποι σταθμοί είναι ενημερωτικοί.
Παρακάτω αναφέρονται τα τηλεοπτικά κανάλια και τηλεοπτικοί πάροχοι που λειτουργούν στην Αλβανία:
M4A
Το MPEG-4 Part 14 ή MP4 είναι μια μορφή ψηφιακού κοντέινερ πολυμέσων που χρησιμοποιείται πιο συχνά για την αποθήκευση βίντεο και ήχου, αλλά μπορεί επίσης να χρησιμοποιηθεί για την αποθήκευση άλλων δεδομένων, όπως υπότιτλων και στατικών εικόνων. Όπως οι περισσότερες σύγχρονες μορφές κοντέινερ, επιτρέπει τη ροή μέσω Διαδικτύου. Η μόνη επέκταση ονόματος αρχείου για αρχεία MPEG-4 Part 14 όπως ορίζεται από την προδιαγραφή είναι .mp4. Το MPEG-4 Part 14 (επίσημα ISO/IEC 14496-14:2003) είναι ένα πρότυπο που καθορίζεται ως μέρος του MPEG-4.
Οι φορητές συσκευές αναπαραγωγής πολυμέσων μερικές φορές διαφημίζονται ως "MP4 Players", αν και ορισμένες είναι απλώς συσκευές αναπαραγωγής MP3 που αναπαράγουν επίσης βίντεο AMV ή κάποια άλλη μορφή βίντεο και δεν αναπαράγουν απαραίτητα τη μορφή MPEG-4 Part 14.
Παγκόσμιο Κύπελλο Ποδοσφαίρου Ενόπλων 1981
Το 30ο Παγκόσμιο Κύπελλο Ποδοσφαίρου Ενόπλων (ΣΙΣΜ) (τελική φάση) διεξήχθη στην Ντόχα του Κατάρ, από 12 ως 23 Ιουνίου 1981. Νικήτρια αναδείχθηκε η ομάδα του Κουβέιτ.
Χώρες που μετείχαν
Στην τελική φάση προκρίθηκαν 6 χώρες (συνολικά μετείχαν 17), έπειτα από προκριματικούς αγώνες σε ομίλους που διεξήθησαν τις σεζόν 1979-80 και 1980-81. Οι χώρες που προκρίθηκαν και όσα ματς είναι γνωστά από την προκριματική φάση έχουν ως εξής:
Τελική φάση
Οι έξι ομάδες αγωνίστηκαν σε δύο ομίλους με βαθμολογία. Σε περίπτωση ισοβαθμίας κριτήριο κατάταξης ήταν η διαφορά τερμάτων. Στη συνέχεια οι δύο πρώτες ομάδες αγωνίστηκαν στους ημιτελικούς και οι νικήτριες στον τελικό. Για τη διαμόρφωση της τελικής κατάταξης έγιναν αγώνες για τις θέσεις 5η-6η και 3η-4η. Πρωταθλήτρια ομάδα αναδείχθηκε το Κουβέιτ, που επικράτησε στον τελικό του Κατάρ. Όλοι οι αγώνες έγιναν στην Ντόχα του Κατάρ.
Αναφορές
Κατηγορία:Παγκόσμιο Κύπελλο Ποδοσφαίρου Ενόπλων Κατηγορία:Ποδόσφαιρο το 1981
Χλωρυδραζίνη
Η χλωρυδραζίνη (αγγλικά: chlorohydazine) είναι είναι ανόργανη χημική ένωση, που περιέχει άζωτο, υδρογόνο και χλώριο, με μοριακό τύπο N2H3Cl, αν και ενίοτε παριστάνεται με τον ημισυντακτικό τύπο NH2NHCl. Μπορεί να θεωρηθεί ότι παράγεται από την υδραζίνη (NH2NH2), αν αντικατασταθεί ένα από τα άτομα υδρογόνου της από ένα άτομο χλωρίου. Ο όρος «χλωρυδραζίνη» επεκτείνεται επίσης και σε μια σειρά χλωριωμένες ανόργανες και οργανικές υδραζίνες. Πιο συγκεκριμένα, στις χλωρυδραζίνες ανήκουν, εκτός από τη («μητρική») χλωρυδραζίνη, ενώσεις του γενικού τύπου N2R3Cl, όπου τα όχι απαραίτητα ίδια R μπορεί να είναι υδρογόνα, αλογόνα ή μονοσθενής ανόργανη ή οργανική ομάδα. Επίσης, τα δυο (2) R μπορούν να αντικατασταθούν από μια δισθενή ομάδα, σχηματίζοντας μια ετεροκυκλική ένωση.
Παραγωγή
Το δραστικό χλωριωτικό μέσο στην αντίδραση αυτή είναι το υποχλωριώδες οξύ (HOCl), που παράγεται από την πρωτονίωση των υποχλωριωδών ανιόντων του υποχλωριώδους νατρίου.
Διάσπαση
Ο ομοιοπολικός δεσμός N-Cl που περιέχουν οι χλωρυδραζίνες (μητρική και θυγατρικές) υδρολύεται γρήγορα απελευθερώνοντας υποχλωριώδες οξύ :
Σε υδατικό διάλυμα, η χλωραμίνη διασπάται αργά σε ουδέτερο ή σε ελαφρά αλκαλικό (pH ≤ 11) περιβάλλον:
Παραπομπές και σημειώσεις
Κατηγορία:Ανόργανες υδραζίνες Κατηγορία:Υδρίδια Κατηγορία:Ανόργανες ενώσεις χλωρίου Κατηγορία:Ασταθείς ενώσεις
Όττο Μάγκνους φον Στάκελμπεργκ (αρχαιολόγος)
Ο βαρόνος Όττο Μάγκνους φον Στάκελμπεργκ (γερμανικά: Otto Magnus von Stackelberg, 25 Ιουλίου 1786 - 27 Μαρτίου 1837) ήταν Γερμανός της Βαλτικής αρχαιολόγος.
Γεννήθηκε στην πόλη Ρέβαλ της Εσθονίας. Από νωρίς είχε κλίση στη ζωγραφική και η μητέρα του του εξεσφάλισε ως δάσκαλο τον Γερμανό ζωγράφο Reus, ωστόσο επιθυμούσε να ακολουθήσει ο γιός της σπουδές. Έτσι σπούδασε αρχικά στο Γκέτινγκεν από το 1803 και αργότερα στη Δρέσδη και τη Ρώμη.
Δείτε επίσης
Κατηγορία:Γερμανοί αρχαιολόγοι Κατηγορία:Γερμανοί ζωγράφοι Κατηγορία:Εσθονοί αρχαιολόγοι Κατηγορία:Εσθονοί ζωγράφοι Κατηγορία:Γερμανοί ανθρωπολόγοι Κατηγορία:Ιστορικοί της τέχνης
Κονστάν Τρουαγιόν
Ο Κονστάν Τρουαγιόν (γαλλικά: Constant Troyon), 1810 - 1865, ήταν Γάλλος ζωγράφος της σχολής της Μπαρμπιζόν. Στην αρχή της καριέρας του ζωγράφιζε κυρίως τοπία. Αργότερα, πέτυχε διεθνή αναγνώριση απεικονίζοντας στους πίνακές του ζώα.
Βιογραφικά στοιχεία
Γεννήθηκε στις 28 Αυγούστου 1810 στις Σέβρες, κοντά στο Παρίσι. Ξεκίνησε την καριέρα του ως διακοσμητής πορσελάνης στο διάσημο εργοστάσιο πορσελάνης της γενέτειράς του, όπου εργάζονταν οι γονείς του. Στις αρχές της δεκαετίας του 1830, γνωρίστηκε με τους ζωγράφους Τεοντόρ Ρουσώ και Ζυλ Ντυπρέ. Σε όλη τη διάρκεια της δεκαετίας του 1840 εργάστηκαν μαζί στη Μπαρμπιζόν στο δάσος του Φονταινεμπλώ, δημιουργώντας τοπιογραφίες με στόχο περισσότερο ρεαλισμό στη ζωγραφική τους. Σύντομα, έγινε μια από τις κορυφαίες φυσιογνωμίες της Σχολής της Μπαρμπιζόν. Όμως, ως τοπιογράφος, ο Τρουαγιόν δεν γνώρισε ιδιαίτερη επιτυχία.
Το 1846, επισκέφτηκε την Ολλανδία και εντυπωσιάστηκε από το έργο των ζωγράφων της ολλανδικής Χρυσής Εποχής του 17ου αιώνα, επηρεάστηκε ιδιαίτερα από τους πίνακες του Έλμπερτ Κόυπ και του Πάουλους Πόττερ και σύντομα εξέλιξε μια νέα μέθοδο ζωγραφικής. Στα έργα που δημιούργησε μετά από αυτό το διάστημα αποκαλύπτεται η πραγματική δεξιοτεχνία του. Όταν συνειδητοποίησε τη δύναμή του ως ζωγράφος ζώων, αναπτύχθηκε με ταχύτητα και επιτυχία, μέχρι που τα έργα του αναγνωρίστηκαν ως αριστουργήματα στη Βρετανία και την Αμερική, καθώς και σε όλες τις χώρες της Ευρώπης.
Το 1849 παρασημοφορήθηκε με τον σταυρό της Λεγεώνας της Τιμής και έλαβε πέντε φορές μετάλλια στο Σαλόν του Παρισιού, ενώ ο Ναπολέων Γ' ήταν ένας από τους προστάτες του.
Στα τέλη της καριέρας του στράφηκε στα θαλασσινά τοπία, η φρεσκάδα και η ελευθερία των έργων του επηρέασαν τον Εζέν Μπουντέν και τον Κλωντ Μονέ σε αυτό το είδος. Ο Τρουαγιόν ήταν ένας παραγωγικός και διεθνώς επιτυχημένος ζωγράφος και το έργο του βρίσκεται σε πολλές δημόσιες συλλογές στη Γαλλία και αλλού.
Ο Κονστάν Τρουαγιόν πέθανε, άγαμος, στο Παρίσι στις 21 Φεβρουαρίου 1865, μετά από μια περίοδο διανοητικής ταραχής. Κηδεύτηκε στο κοιμητήριο της Μονμάρτρης του Παρισιού.
Εξωτερικοί σύνδεσμοι
Κατηγορία:Γάλλοι ζωγράφοι
Λορέν Μορόν
Ο Λορένθο Χεσούς Μορόν Γκαρθία (ισπανικά: Lorenzo Jesús Morón García) (γενν. 30 Δεκεμβρίου 1993), γνωστός ως Λορέν Μορόν, είναι Ισπανός επαγγελματίας ποδοσφαιριστής, ο οποίος αγωνίζεται ως επιθετικός για τον Άρη Θεσσαλονίκης.
Πρώτα χρόνια
Η Λόρεν γεννήθηκε στη Μαρβέγια, στην Επαρχία Μάλαγα, στην Ανδαλουσία της Ισπανίας. Ως νεαρός αγωνίστηκε στις ΚΝ Πένια Λος Κομπάδρες, ΟΝ Μαρμπέγια και ΚΝ Βάθκεθ. Το 2012 υπέγραψε στον σύλλογο της Τερθέρα Ντιβισιόν, Ουνιόν Εστεπόνα ΚΦ, κάνοντας το ντεμπούτο του με την ομάδα την 1η Σεπτεμβρίου του ίδιου έτους, σε μια εντός έδρας ήττα με 1–0 εναντίον της Ελ Πάλο ΦΚ.
Ο Λόρεν σημείωσε το πρώτο του γκολ στις 30 Σεπτεμβρίου 2012, το τρίτο της ομάδας του σε μια εντός έδρας νίκη με 4–1 επί της Βέλεθ ΚΦ. Επέστρεψε στη Μαρμπέγια (επίσης στην τέταρτη κατηγορία) τον επόμενο Ιανουάριο.
Στις 8 Ιουλίου 2014, αφού πέτυχε την άνοδο, ο Λόρεν δόθηκε δανεικός στην ομάδα της τέταρτης κατηγορίας, Βέλεθ, για ένα χρόνο.
Ρεάλ Μπέτις
Στις 29 Ιανουαρίου 2015, υπέγραψε στη Ρεάλ Μπέτις και αμέσως τοποθετήθηκε στην Β ομάδα στη Σεγούντα Ντιβισιόν Β.
Στις 20 Ιουνίου 2016, αφού σημείωσε 13 γκολ, όμως χωρίς η ομάδα να καταφέρει να να αποφύγει τον υποβιβασμό, ο Λόρεν ανανέωσε το συμβόλαιό του μέχρι το 2018. Στις 14 Μαΐου 2017, σημείωσε χατ τρικ σε μια εκτός έδρας νίκη με 7–1 επί της ΚΑ Εσπελένιο.
Στις 30 Ιανουαρίου 2018, ο Λόρεν επέκτεινε το συμβόλαιο του μέχρι το 2021 και προβιβάστηκε μόνιμα στην πρώτη ομάδα της Πριμέρα Ντιβισιόν. Έκανε το επαγγελματικό του ντεμπούτο στις 3 Φεβρουαρίου, ξεκινώντας και σκοράροντας στη εντός έδρας ήττα με 2-1 εναντίον της Βιγιαρρεάλ ΚΦ. Στους επόμενους 5 αγώνες, σκόραρε άλλες τέσσερις φορές.
Στις 30 Ιουνίου 2018, ο Λόρεν ανανέωσε το συμβόλαιό του μέχρι τον Ιούνιο του 2022. Έκανε ένα εντυπωσιακό ξεκίνημα στη σεζόν 2019-20, οδηγώντας τον να συνδεθεί με μετακινήσεις στις Μπαρτσελόνα, Τότεναμ Χότσπερ, ΣΣΚ Νάπολι και ΑΚ Μίλαν. Ωστόσο, συμφώνησε σε περαιτέρω επέκταση στο Στάδιο Μπενίτο Βιγιαμαρίν μέχρι το 2024, με τη ρήτρα εξαγοράς του να ορίζεται στα 50 εκατομμύρια ευρώ.
Ο Λόρεν εντάχθηκε στην ΡΚΝ Εσπανιόλ στις 25 Αυγούστου 2021, με δανεισμό για τη σεζόν 2021-22. Σκόραρε τα πρώτα του γκολ την 1η Δεκεμβρίου στον εναρκτήριο γύρο του Κυπέλλου Ισπανίας, ένα χατ τρικ σε μια νίκη με 3–2 επί της ΣΝ Σολάρες-Μέντιο Κουντέγιο της 6ης Κατηγορίας.
Τη σεζόν 2022–23, ο Λόρεν έπαιξε σπάνια υπό το νέο προπονητή της Μπέτις, Μανουέλ Πελεγκρίνι. Στις 12 Ιανουαρίου 2023, ωστόσο, λίγο αφότου μπήκε ως αλλαγή στο 91ο λεπτό για στους ημιτελικούς του Σούπερ Καπ Ισπανίας που διεξήχθη στο Ριάντ, ισοφάρισε σε 2-2 εναντίον της Μπαρτσελόνα και αργότερα σκόραρε στη διαδικασία των πέναλτι (4-2 ήττα). 19 ημέρες αργότερα, δόθηκε δανεικός στην ΟΝ Λας Πάλμας της Σεγούντα Ντιβισιόν, μέχρι τον Ιούνιο.
Στις 19 Ιουλίου 2023, αφού βοήθησε τη Λας Πάλμας στην άνοδό της στην κορυφαία κατηγορία, ο Λόρεν έλυσε το συμβόλαιό του με την Μπέτις.
Άρης Θεσσαλονίκης
Στις 21 Ιουλίου 2023, υπέγραψε διετές συμβόλαιο με τον Άρη Θεσσαλονίκης. Έκανε το ντεμπούτο του στις 27 Ιουλίου, στον 1ο αγώνα του 2ου προκριματικού γύρου του ΟΥΕΦΑ Γιουρόπα Κόνφερενς Λιγκ 2023–24, στην ισοπαλία με 1-1 εναντίον της ΦΚ Αραράτ-Αρμενία.
Εξωτερικοί σύνδεσμοι
Κατηγορία:Ισπανοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Τερθέρα Ντιβιζιόν Κατηγορία:Ποδοσφαιριστές Σεγούντα Ντιβιζιόν Β Κατηγορία:Ποδοσφαιριστές Σεγούντα Ντιβιζιόν Κατηγορία:Ποδοσφαιριστές Ρεάλ Μπέτις Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές ΡΚΝ Εσπανιόλ Κατηγορία:Ποδοσφαιριστές ΟΝ Λας Πάλμας Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ισπανοί ποδοσφαιριστές στο εξωτερικό
Πανδημία COVID-19 στην Ελλάδα
Η Πανδημία COVID-19 προκλήθηκε από τον Κορονοϊό SARS-CoV-2, ο οποίος εξαπλώθηκε και στην Ελλάδα από τις 26 Φεβρουαρίου 2020 και έπειτα.
Σύμφωνα με έρευνα καθοριστικό ρόλο για ένα νέο κύμα πανδημίας του κορονοϊού, παίζουν οι καιρικές συνθήκες, όπως η θερμοκρασία η υγρασία και ο άνεμος.
Από τις υγειονομικές αρχές συστήνεται σε ταξιδιώτες που έχουν επιστρέψει από πληγείσες περιοχές ή ανθρώπους που έχουν έρθει σε επαφή μαζί τους να παραμένουν σε κατ΄ οίκον περιορισμό για 14 ημέρες, τη μέγιστη περίοδο επώασης του ιού.
Μετά την επιβεβαίωση των τριών πρώτων κρουσμάτων στην Ελλάδα, σταδιακά επιβλήθηκαν μέτρα αναστολής εκδηλώσεων, αρχικά σε τοπικό επίπεδο στις πληττόμενες περιοχές (ιδιαίτερα Ηλεία, Αχαΐα και Ζάκυνθο). Ωστόσο, εντός του Μαρτίου, λόγω της εμφάνισης κρουσμάτων του ιού σε διάφορες περιοχές της χώρας, αποφασίστηκε το πανελλαδικό κλείσιμο όλων των εκπαιδευτικών δομών και σταδιακά καταστημάτων εστίασης, εμπορικών καταστημάτων και χώρων λατρείας. Από τις 16 Μαρτίου καθιερώθηκαν καθημερινές τηλεοπτικές ενημερώσεις από το Υπουργείο Υγείας σχετικά με την εξέλιξη της πανδημίας στην Ελλάδα και τις έκτακτες αποφάσεις της κυβέρνησης για την αντιμετώπιση της, οι οποίες σταμάτησαν στα τέλη Μαΐου αλλά επαναφέρθηκαν από τα μέσα Ιουλίου. Το συνολικό κόστος των μέτρων που έχουν ανακοινωθεί από την κυβέρνηση με σκοπό τη στήριξη της οικονομίας, των επιχειρήσεων και των εργαζομένων ανέρχεται σε 24 δισεκατομμύρια ευρώ, που αντιστοιχεί στο 14% του ΑΕΠ της χώρας.
Από τις 23 Μαρτίου επιβλήθηκαν σημαντικοί περιορισμοί στην κυκλοφορία και μετακίνηση των πολιτών σε ολόκληρη την επικράτεια, πλην συγκεκριμένων εξαιρέσεων. Από τις 4 Μαΐου τέθηκε σε εφαρμογή το σχέδιο της κυβέρνησης για τη σταδιακή αποκλιμάκωση των έκτακτων μέτρων, με την άρση των περιορισμών στις μετακινήσεις και την επανέναρξη λειτουργίας των επιχειρήσεων, συμπεριλαμβανομένων των σχολείων από τον Ιούνιο και των τουριστικών επιχειρήσεων από τον Ιούλιο. Από τον Αύγουστο η εξέλιξη του αριθμού κρουσμάτων, νοσηλευμένων, και θανόντων είναι εκ νέου σε άνοδο.
Το σύνολο των κρουσμάτων του ιού που έχουν επιβεβαιωθεί στη χώρα είναι 0 και οι νεκροί είναι 0. Μετά το άνοιγμα των συνόρων στα τέλη Ιουνίου, στον ημερήσιο αριθμό των επιβεβαιωμένων κρουσμάτων που ανακοινώνονται περιλαμβάνονται και όσα εντοπίστηκαν κατόπιν ελέγχων στις πύλες εισόδου της χώρας.
Εξέλιξη κρουσμάτων
Ο ιός εμφανίστηκε και εξαπλώθηκε και στην Ελλάδα από τις 26 Φεβρουαρίου 2020 και έπειτα. Η πλειοψηφία των κρουσμάτων που σημειώθηκαν τις πρώτες ημέρες σχετιζόταν με ανθρώπους που ταξίδεψαν στην Ιταλία, μια κύρια επιδημική εστία, και με μια ομάδα προσκυνητών που είχαν ταξιδέψει στο Ισραήλ και την Αίγυπτο, καθώς και επαφές των ατόμων αυτών. Στις 12 Μαρτίου, το ένατο κρούσμα, ένας 66χρονος άντρας, ήταν το πρώτο που κατέληξε από τη νόσο τα ξημερώματα. Επίσης ανακοινώθηκαν 18 νέα κρούσματα τα οποία 10 χαρακτηρίστηκαν «ορφανά», δηλαδή δεν έγινε δυνατό να ανιχνευθεί ο φορέας από τον οποίο κόλλησαν.
Μέχρι και τις 31 Μαρτίου ο αριθμός κρουσμάτων είχε ανέλθει σε 1314 και σε 49 θανάτους και από 1 έως 10 Απριλίου ανακοινώθηκαν 697 νέα κρούσματα, εκ των οποίων 104 προέρχονταν από το ΕΓ-ΟΓ "Ελευθέριος Βενιζέλος" και 23 από τη δομή φιλοξενίας προσφύγων στη Ριτσώνα, και κατέληξαν 41 ακόμη νοσούντες, Τον Ιούνιο παρατηρήθηκε μια έξαρση κρουσμάτων σε συγκεκριμένους οικισμούς όπως ο Εχίνος Ξάνθης και σε άλλες περιοχές της χώρας, στις οποίες επιβλήθηκαν αυστηρά περιοριστικά μέτρα. Ο αριθμός κρουσμάτων, νοσηλευμένων σε ΜΕΘ και θανάτων ήταν ήδη σε πτωτική πορεία από τον Μάιο, οπότε και είχε αρχίσει να γίνεται άρση των περιοριστικών μέτρων, συμπεριλαμβανομένων του ανοίγματος των σχολείων, της επαναλειτουργίας εστιατορίων και καφέ, τον ταξιδιών από το εξωτερικό, και τον Ιούλιο επαναλειτούργησαν οι τουριστικές επιχειρήσεις.
Έως και την 1η Ιουλίου από το σύνολο των 3432 επιβεβαιωμένων κρουσμάτων, τα 777 (22,6%) σχετίζονταν με ταξίδι από το εξωτερικό, τα 1906 (55,5%) σχετίζονταν με ήδη γνωστό κρούσμα και τα υπόλοιπα ήταν ακόμα απροσδιόριστης προέλευσης. Συνολικά η μέση ηλικία των μέχρι τότε κρουσμάτων ήταν 47 έτη και η μέση ηλικία των μέχρι τότε θανάτων ήταν 76 έτη (από 35 έως 102 ετών). Σε τηλεοπτική ενημέρωση στις 21 Ιουλίου ο Νίκος Χαρδαλιάς ανέφερε ότι από το άνοιγμα των συνόρων την 1η Ιουλίου έως και τις 19 Ιουλίου, εισήλθαν στη χώρα περίπου 920.000 άτομα από τα αεροδρόμια, τα λιμάνια και τις χερσαίες διαβάσεις και πραγματοποιήθηκαν περίπου 128.000 έλεγχοι δειγμάτων στους εισερχόμενους. Από αυτά τα 295 βρέθηκαν θετικά εκ των οποίων το 80% προέρχονταν από Βαλκανικές χώρες (κυρίως Σερβία, Βουλγαρία, Ρουμανία και Αλβανία). Έκτοτε ο αριθμός αριθμός κρουσμάτων, νοσηλευμένων σε ΜΕΘ και θανάτων είναι σε άνοδο. Στα μέσα Σεπτεμβρίου ο αριθμός κρουσμάτων ήταν πολλαπλάσιος του μέγιστου ύψους που είχε στα μέσα Απριλίου, και ο αριθμός νοσηλευμένων σε ΜΕΘ και θανάτων ξεπέρασε τα επίπεδα με τον Απρίλιο, κατά τον οποίο είχαν ήδη επιβληθεί αυστηρά περιοριστικά μέτρα (lockdown). Τον Νοέμβριο ο αριθμός νέος κρουσμάτων έφτασε ως και 3316 την ημέρα, ο αριθμός νεκρών ως 121 την ημέρα, και ο αριθμός διασωληνωμένων τους 622, συνολικά πάνω από τις δυνατότητες περίθαλψης που διαθέτει το Εθνικό Σύστημα Υγείας, και επιβλήθηκαν νέα περιοριστικά μέτρα (lockdown). Η κύρια περιοχή στην οποία παρατηρείται έξαρση κρουσμάτων είναι η Θεσσαλονίκη και η Αττική.
Έκτακτα μέτρα
μικρογραφία|Λογότυπο της καμπάνιας "Μένουμε Σπίτι" του Ελληνικού Υπουργείου Υγείας Στα τέλη Ιανουαρίου 2020 ορίστηκαν από το ελληνικό Υπουργείο Υγείας δεκατρία βασικά και αναπληρωματικά νοσοκομεία αναφοράς ανά Υγειονομική Περιφέρεια εξοπλισμένα με θάλαμο αρνητικής πίεσης, για την αντιμετώπιση κρουσμάτων του ιού στη χώρα.
Τα πρώτα έκτακτα μέτρα για την αντιμετώπιση της πανδημίας ξεκίνησαν στις 28 Φεβρουαρίου σε τοπικό επίπεδο στις πληγείσες περιοχές και κατέληξαν σε περιορισμό μετακινήσεων σε εθνικό επίπεδο στις 23 Μαρτίου. Από τις 16 Μαρτίου καθιερώθηκε καθημερινή απογευματινή τηλεοπτική ενημέρωση από το Υπουργείο Υγείας σχετικά με την εξέλιξη της πανδημίας στην Ελλάδα και τις έκτακτες αποφάσεις της κυβέρνησης για την αντιμετώπιση της, από τον εκπρόσωπο του Υπουργείου Υγείας Καθηγητή Σωτήρη Τσιόδρα και τον υφυπουργό Πολιτικής Προστασίας και Διαχείρισης Κρίσεων Νίκο Χαρδαλιά. Από τις αρχές Μαΐου η τηλεοπτική ενημέρωση γινόταν τρεις φορές την εβδομάδα και από τις 27 Μαΐου σταμάτησε και παρέμειναν οι καθημερινές γραπτές ενημερώσεις. Στα μέσα Ιουλίου η τηλεοπτική απογευματινή ενημέρωση επαναφέρθηκε, σε εβδομαδιαία βάση και μόνο με τη συμμετοχή του Νίκου Χαρδαλιά.
Τα μέτρα της ελληνικής κυβέρνησης δέχθηκαν πολλά θετικά σχόλια από τον ξένο τύπο, που εξήρε την Ελλάδα για τον περιορισμό της εξάπλωσης της πανδημίας στη χώρα. Επίσης, αναδείχθηκε η γρήγορη και καίρια λήψη μέτρων από την ελληνική κυβέρνηση όπως επίσης και η στελέχωση της ομάδας διαχείρισης της κρίσης και κυρίως ο εκπρόσωπος του Υπουργείου Υγείας και καθηγητής Παθολογίας-Λοιμώξεων, Σωτήρης Τσιόδρας.
Ήδη από τα τέλη Φεβρουαρίου αναστάλθηκαν και ανακλήθηκαν όλες οι κανονικές άδειες του προσωπικού των νοσοκομείων του ΕΣΥ, των δομών πρωτοβάθμιας φροντίδας υγείας και όλων των υγειονομικών σχηματισμών της χώρας, και επίσης ξεκίνησαν διαδικασίες για προσλήψεις επιπλέον νοσηλευτών και γιατρών. Ανεστάλησαν ακόμα όλες οι εκπαιδευτικές εκδρομές και μετακινήσεις μαθητών, σπουδαστών και καθηγητών προς την Ιταλία, ακυρώθηκαν όλες οι καρναβαλικές και αποκριάτικες εκδηλώσεις, απαγορεύτηκαν όλες οι οργανωμένες εκπαιδευτικές εκδρομές εκτός Ελλάδας και ξεκίνησε η προληπτική αναστολή λειτουργίας σχολικών μονάδων κατά τόπους.
Στις αρχές Μαρτίου αποφασίστηκε το κλείσιμο όλων των δημοσίων και ιδιωτικών εκπαιδευτικών ιδρυμάτων, όλων των βαθμίδων, στις Περιφερειακές Ενότητες Αχαΐας, Ηλείας και Ζακύνθου και ανεστάλησαν όλες οι εκπαιδευτικές εκδρομές στο εσωτερικό της χώρας. Για τους γονείς καθιερώθηκε άδεια ειδικού σκοπού. Ανεστάλη επίσης η λειτουργία των χώρων διασκέδασης και η πραγματοποίηση διαφόρων πολιτιστικών εκδηλώσεων, αρχικά τοπικά και στις 12 Μαρτίου σε εθνικό επίπεδο. Στις 13 Μαρτίου ανακοινώθηκε το κλείσιμο όλων των εμπορικών κέντρων, καφετεριών, μπαρ, μουσείων, αθλητικών εγκαταστάσεων και εστιατορίων. Oι φούρνοι, οι ιδιωτικές υπηρεσίες υγείας, τα φαρμακεία και τα σουπερμάρκετ παρέμειναν ανοιχτά. Στις 18 Μαρτίου έκλεισαν και όλα τα εμπορικά καταστήματα αλλά παρέμειναν ανοιχτές οι επιχειρήσεις τροφίμων και οικιακών αναγκών, οι επιχειρήσεις διανομής προϊόντων (delivery) και παροχής προϊόντων σε πακέτο (take away), τα πρατήρια υγρών καυσίμων, τα συνεργεία αυτοκινήτων και μοτοσικλετών, επιχειρήσεις παροχής ταχυδρομικών υπηρεσιών και κούριερ, καταστήματα κινητής τηλεφωνίας και οπτικών και τα γραφεία τελετών, μεταξύ άλλων.
Στις 9 Μαρτίου η Υπηρεσία Πολιτικής Αεροπορίας ανακοίνωσε την προσωρινή αναστολή όλων των πτήσεων από και προς τη βόρεια Ιταλία και αργότερα αποφασίστηκε η αναστολή όλων των επιβατικών πτήσεων από και προς ολόκληρη την Ιταλία, με εξαίρεση τις εμπορευματικές και υγειονομικού ενδιαφέροντος πτήσεις. Στις 18 Μαρτίου, ανακοινώθηκε από τον υφυπουργό Πολιτικής Προστασίας και Διαχείρισης Κρίσεων Νίκο Χαρδαλιά η απαγόρευση των δημόσιων συναθροίσεων 10 ή περισσότερων ατόμων και η κύρωση διοικητικού προστίμου 1000 ευρώ στους παρανομούντες. Στις 19 Μαρτίου, το Υπουργείο Τουρισμού ανακοίνωσε τη διακοπή λειτουργίας του συνόλου των ξενοδοχείων σε ολόκληρη τη χώρα, με ορισμένες εξαιρέσεις.
Παράλληλα τον Μάρτιο ανακοινώθηκαν διάφορα πακέτα οικονομικών μέτρων για την ενίσχυση της οικονομίας και την προστασία των επιχειρήσεων και των εργαζομένων που επηρεάστηκαν από την πανδημία. Τα μέτρα αφορούσαν την αναστολή καταβολής φόρων και εισφορών, την αναβολή φορολογικών υποχρεώσεων, τη χρηματική ενίσχυση ύψους 800 € για τους εργαζομένους σε επιχειρήσεις των οποίων η λειτουργία ανεστάλη, τους ελεύθερους επαγγελματίες και τους αυτοαπασχολούμενους, τη μείωση του ΦΠΑ από 24% σε 6% για ορισμένα προϊόντα υγιεινής και αυτοπροστασίας και την αξιοποίηση πόρων ύψους 1,8 δισεκατομμυρίων ευρώ από το ευρωπαϊκό ταμείο, μεταξύ άλλων. Συνολικά διατέθηκαν άνω των 24 δισεκατομμυρίων ευρώ, ποσό που αντιστοιχεί στο 14% του ελληνικού ΑΕΠ, για τη στήριξη της οικονομίας.
Πολλαπλοί οικισμοί, δήμοι καθώς και δύο νησιά ανά την επικράτεια τέθηκαν σε καραντίνα 14 ημερών με απαγόρευση εισόδου και εξόδου και περιορισμούς στην κυκλοφορία και μετακίνηση των πολιτών.
μικρογραφία|Διάγγελμα του πρωθυπουργού Κυριάκου Μητσοτάκη στο οποίο ανακοίνωνε την εισαγωγή μέτρων περιορισμού της κυκλοφορίας.Από τις 6 το πρωί της 23ης Μαρτίου μέχρι και τις 4 Μαΐου επιβλήθηκαν σημαντικοί περιορισμοί στην κυκλοφορία και μετακίνηση των πολιτών σε ολόκληρη την επικράτεια, πλην εξαιρέσεων που αφορούσαν σε όσους κινούνταν προς και από την εργασία τους, μετακινούνταν για να προμηθευτούν αγαθά πρώτης ανάγκης ή φάρμακα, επισκέπτονταν γιατρό ή άτομο το οποίο έχει ανάγκη για βοήθεια, μετέβαιναν σε τελετή (κηδεία, γάμο ή βάφτιση), κλπ. Επιτρεπτή ήταν επίσης και η μετακίνηση για την εφάπαξ μετάβαση στον τόπο της μόνιμης κατοικίας, μεταξύ άλλων εξαιρέσεων. Οι πολίτες κατά την κυκλοφορία τους έπρεπε να φέρουν την αστυνομική τους ταυτότητα ή το διαβατήριο καθώς και κάποιου τύπου βεβαίωση, αναλόγως του σκοπού μετακίνησης, ενώ προβλέπεται και κύρωση διοικητικού προστίμου στους παραβάτες. Από τις 21 Μαρτίου 2020 επετράπη η μετάβαση στα νησιά με πλοία της ακτοπλοΐας μόνο των μόνιμων κατοίκων τους και τα όποια δρομολόγια αφορούσαν μόνιμους κατοίκους και την τροφοδοσία των νησιών, καθώς και εκείνους που επιθυμούσαν να αναχωρήσουν από τα νησιά.
Στα μέσα Μαρτίου έκλεισαν επίσης τα σύνορα με την Αλβανία, τη Βόρεια Μακεδονία και την Τουρκία επιτρέποντας μόνο τη διακίνηση εμπορευμάτων και την είσοδο στην Ελλάδα όσων έχουν ελληνική ιθαγένεια ή διαμένουν στη χώρα. Την ίδια μέρα ανακοινώθηκε και η επιβολή κατ' οίκον περιορισμού 14 ημερών σε όποιον στο εξής εισερχόταν στην ελληνική επικράτεια. Επιπλέον, αποφασίστηκε η διακοπή της ακτοπλοϊκής σύνδεσης από και προς την Ιταλία και η αεροπορική σύνδεση με την Ισπανία, καθώς και η απαγόρευση πρόσδεσης κρουαζιερόπλοιων και ημερόπλοιων στα ελληνικά λιμάνια. Στις 17 Μαρτίου η Ελλάδα και τα υπόλοιπα κράτη-μέλη της Ευρωπαϊκής Ένωσης αποφάσισαν το κλείσιμο των εξωτερικών συνόρων της Ένωσης και την απαγόρευση εισόδου στην Ε.Ε. σε πολίτες τρίτων χωρών, με ισχύ από τα ξημερώματα της 18ης Μαρτίου. Στα τέλη Μαρτίου η Ελλάδα ανέστειλε όλες τις επιβατικές πτήσεις από τη Μεγάλη Βρετανία και η Υπηρεσία Πολιτικής Αεροπορίας αποφάσισε την όλων των πτήσεων από και προς την Ιταλία, την Ισπανία, την Τουρκία, το Ηνωμένο Βασίλειο, την Ολλανδία και τη Γερμανία. Από την αναστολή εξαιρέθηκαν οι εμπορευματικές, οι υγειονομικές, οι ανθρωπιστικές και οι στρατιωτικές πτήσεις, καθώς και οι πτήσεις επαναπατρισμού Ελλήνων πολιτών μεταξύ ορισμένων ακόμα εξαιρέσεων.
Στις αρχές Μαρτίου η Εκκλησία της Ελλάδος εξέδωσε για πρώτη φορά εγκυκλίους με παροτρύνσεις για συμμόρφωση με τις οδηγίες των αρμοδίων, την τήρηση ατομικών μέτρων προστασίας, την αποχή των ευπαθών ομάδων από τον εκκλησιασμό, τη μέριμνα περί καθαριότητας και υγιεινής των ναών και την αναστολή προσκυνημάτων και οργανωμένων εκδρομών. Σε διάγγελμά του στις 11 Μαρτίου, ο πρωθυπουργός υποστήριξε ότι τα θρησκευτικά καθήκοντα θα πρέπει να προσαρμοστούν στην πραγματικότητα και να επιτελούνται από το σπίτι και δύο μέρες αργότερα ο Αρχιεπίσκοπος Αθηνών και πάσης Ελλάδος Ιερώνυμος δήλωσε ότι η Εκκλησία συμφωνεί με και εφαρμόζει τα μέτρα προφύλαξης της δημόσιας υγείας τα οποία λήφθηκαν από τους αρμόδιους κρατικούς φορείς. Επιπλέον, το βράδυ της 16ης Μαρτίου η Διαρκής Ιερά Σύνοδος αποφάσισε να παραμείνουν ανοιχτοί οι ναοί μόνο για κατ' ιδίαν προσευχή των πιστών και την αναβολή βαφτίσεων, γάμων και των καθημερινών Λειτουργιών και αποφάσισε τέλεση ωριαίας κυριακάτικης λειτουργίας από τις 22 Μαρτίου έως το Σάββατο του Λαζάρου. Αμέσως μετά τη δημοσιοποίηση της απόφασης, ο πρωθυπουργός Κυριάκος Μητσοτάκης ανακοίνωσε την καθολική αναστολή όλων των Λειτουργιών κάθε δόγματος και θρησκείας. μικρογραφία|Ειδοποίηση έκτακτης ανάγκης για τον κορονοϊό που στάλθηκε σε κινητά τηλέφωνα της χώρας από τη [[Γενική Γραμματεία Πολιτικής Προστασίας στις 11 Μαρτίου 2020.]] Στο πλαίσιο της ενημερωτικής καμπάνιας που πραγματοποιήθηκε από τη Γενική Γραμματεία Πολιτικής Προστασίας στάλθηκε στις 11, 17 και 22 Μαρτίου μαζικά σε κινητά τηλέφωνα της χώρας ειδοποίηση έκτακτης ανάγκης και από τον Μάρτιο δημιουργήθηκαν ενημερωτικά τηλεοπτικά και ραδιοφωνικά σποτ και δημοσιεύσεις αυτών σε έντυπες και ηλεκτρονικές εφημερίδες και διαδικτυακές σελίδες.
Η πανδημία ενεργοποίησε πολλούς ελληνικούς και ξένους φορείς, οργανισμούς και ιδιώτες να προβούν σε δωρεές χρημάτων και υλικών στο Δημόσιο Σύστημα Υγείας. Το Υπουργείο Υγείας προχώρησε στη σύσταση τριμελούς επιτροπής ειδικά για τον έλεγχο και την αξιοποίηση των δωρεών. Στις 7 Μαΐου 2020, ο υπουργός Υγείας Βασίλης Κικίλιας ανακοίνωσε ότι έως εκείνη την ημερομηνία προσφέρθηκαν περίπου 90 εκατομμύρια ευρώ στο Εθνικό Σύστημα Υγείας, μέσω δωρεών από συνολικά 865 φορείς, οργανισμούς και ιδιώτες, καθώς και κράτη όπως τα Ηνωμένα Αραβικά Εμιράτα και η Κίνα. Τα 40 εκατομμύρια ευρώ αφορούν ιατρικό εξοπλισμό (μόνιτορ, αναπνευστήρες, κλίνες ΜΕΘ), τα 24,2 εκατομμύρια ευρώ αφορούν μέσα ατομικής προστασίας (μάσκες, χειρουργικές στολές, ολόσωμες προστατευτικές στολές, ποδονάρια) και 12,5 εκατομμύρια ευρώ αφορούν καταθέσεις χρηματικών ποσών. Επιπλέον 226 φορείς και ιδιώτες εκδήλωσαν πρόθεση δωρεών, συνολικής αξίας περίπου 8,8 εκατομμυρίων ευρώ.
Άρση των έκτακτων μέτρων
μικρογραφία|Φωτογραφία ενός ενδεικτικού μαθήματος μέσω τηλεκπαίδευσης στην Ελλάδα, Οκτώβριος 2021. μικρογραφία|Σκηνή από τηλεμάθημα τον Νοέμβριο του 2020, κατά τη διάρκεια του δεύτερου κύματος της πανδημίας. Στις 28 Απριλίου ο πρωθυπουργός Κυριάκος Μητσοτάκης και 6 υφυπουργοί ανακοίνωσαν το σχέδιο της κυβέρνησης για τη σταδιακή άρση των περιοριστικών μέτρων μετακίνησης και για την επανέναρξη λειτουργίας των επιχειρήσεων. Τις επόμενες μέρες δόθηκαν αναλυτικές διευκρινήσεις και εξειδικεύσεις σχετικά με την εφαρμογή του σχεδίου άρσης των μέτρων.
Το χρονοδιάγραμμα αποκλιμάκωσης των περιορισμών και επανέναρξης της επιχειρηματικής δραστηριότητας αποτελείται από συγκεκριμένες ημερομηνίες-ορόσημα και εκτείνεται καθ' όλη τη διάρκεια του Μαΐου και του Ιουνίου 2020:
Από τις 4 Μαΐου ήρθη η υποχρέωση αποστολής SMS στον αριθμό 13033 ή συμπλήρωσης γραπτής άδειας κατά την έξοδο από το σπίτι, που είχε επιβληθεί από τις 23 Μαρτίου. Από την ίδια μέρα αποφασίστηκε και η επανέναρξη λειτουργίας ορισμένων επιχειρήσεων λιανικού εμπορίου. Η χρήση μάσκας προσώπου από τους εργαζόμενους και από τους πολίτες στα ΜΜΜ, στα ταξί και σε ορισμένους κλειστούς χώρους έγινε υποχρεωτική από τις 4 Μαΐου. Τα ωράρια των ΜΜΜ διαφοροποιήθηκαν με αύξηση συχνότητας των δρομολογίων κατά τις ώρες αιχμής και μείωση τους τα ενδιάμεσα διαστήματα και τα απογεύματα. Η δυνατότητα χορήγησης άδειας ειδικού σκοπού για τους εργαζόμενους γονείς επεκτάθηκε μέχρι το τέλος Μαΐου για γονείς με παιδιά έως 12 ετών και έως τις 18 Μαΐου για εκείνους με παιδιά που φοιτούν στο Γυμνάσιο. Η προσέλευση των δημοσίων υπαλλήλων στην εργασία τους έγινε σε τρεις ζώνες, στις 7, 8 και 9 το πρωί και αντίστοιχη προσαρμογή ίσχυσε και για τις ώρες αναχώρησης από την εργασία. Τα χειρουργεία στα νοσοκομεία ξεκίνησαν εκ νέου από τις 4 Μαΐου δημιουργήθηκαν μονάδες αποκλειστικά για τη φροντίδα ασθενών με COVID-19 στις πρωτοβάθμιες δομές υγείας στα μεγάλα αστικά κέντρα της χώρας. Από την ίδια μέρα επετράπη και η υπαίθρια ατομική άθληση και άνοιξαν οι ναοί για ατομική λατρεία.
Ο υπουργός Εργασίας και Κοινωνικών Υποθέσεων Γιάννης Βρούτσης παρουσίασε στις 30 Απριλίου το σχέδιο του Υπουργείου για τη διατήρηση των θέσεων εργασίας επιχειρήσεων που επηρεάστηκαν από την πανδημία και περιελάμβανε τη δυνατότητα κατάργησης της αναστολής των συμβάσεων εργασίας εργαζομένων σε επιχειρήσεις των οποίων η λειτουργία ανεστάλη και τη δυνατότητα στους εργοδότες για παράταση της αναστολής μέρους των συμβάσεων εργασίας με προϋπόθεση την απαγόρευση απολύσεων και τη διατήρηση των θέσεων εργασίας με τις ίδιες μορφές συμβάσεων. Την ίδια μέρα, ο υπουργός Οικονομικών Χρήστος Σταϊκούρας ανακοίνωσε ότι το τελικό συνολικό κόστος των μέτρων εκτιμήθηκε στα 24 δισεκατομμύρια ευρώ.
Σταδιακά από τις 6 Μαΐου έγινε επανέναρξη λειτουργίας διάφορων βαθμίδων δικαστηρίων.
Από τις 11 Μαΐου έγινε επανέναρξη λειτουργίας περισσότερων εμπορικών καταστημάτων και η επαναλειτουργία τους συνοδεύτηκε από υποχρέωση τήρησης μέτρων ατομικής προστασίας από τους εργαζόμενους και τους πελάτες, περιορισμούς αναφορικά με τον μέγιστο αριθμό πελατών εντός των καταστημάτων και την κατά περίπτωση υποχρεωτική χρήση μασκών και γαντιών μιας χρήσης. Την ίδια μέρα ξεκίνησε και η επαναλειτουργία όλων των Λυκείων και φροντιστηρίων της χώρας, με μαθήματα μόνο για τους μαθητές της Γ' Λυκείου και με την εφαρμογή κανόνων υγιεινής και τήρησης αποστάσεων για την αποτροπή συναθροίσεων ή συγχρωτισμού. Από τις 17 Μαΐου επετράπη η συμμετοχή πιστών στην τέλεση της Θείας Λειτουργίας και άλλων ακολουθιών, και στις 18 Μαΐου πραγματοποιήθηκε η επανέναρξη των μαθημάτων για τους μαθητές των υπόλοιπων τάξεων της δευτεροβάθμιας εκπαίδευσης. Επιπλέον, ξεκίνησε και η λειτουργία όλων των φροντιστηρίων μέσης εκπαίδευσης και ξένων γλωσσών, καθώς και των ΙΕΚ. Το εαρινό ακαδημαϊκό εξάμηνο στα Πανεπιστήμια της χώρας ολοκληρώθηκε με εξ' αποστάσεως διδασκαλία των μαθημάτων και δυνατότητα πραγματοποίησης εργαστηριακών και κλινικών ασκήσεων από τις 25 Μαΐου.
Από τις 18 Μαΐου ήρθησαν όλοι οι περιορισμοί κυκλοφορίας, με την απελευθέρωση της δυνατότητας μετακίνησης και εκτός της οικείας περιφερειακής ενότητας στην ηπειρωτική χώρα, στην Κρήτη και στην Εύβοια. Οι μετακινήσεις με υπεραστικά ΚΤΕΛ, τραίνα, και αεροπλάνα γίνονταν με συγκεκριμένους κανόνες υγιεινής που περιελάμβαναν όρια αναφορικά με τον μέγιστο αριθμό επιβατών, την υποχρεωτική χρήση μάσκας από τους επιβάτες και το προσωπικό και την τήρηση κανόνων επιβίβασης και απολύμανσης. Την ίδια μέρα επαναλειτούργησαν οι αρχαιολογικοί χώροι, τα ζωολογικά πάρκα και οι βοτανικοί κήποι, καθώς και όλα τα εμπορικά κέντρα (mall), εκπτωτικά χωριά και εκπτωτικά καταστήματα, παρόλο που αρχικά είχε ανακοινωθεί η επαναλειτουργία των τελευταίων από την 1η Ιουνίου.
Η επαναλειτουργία των επιχειρήσεων εστίασης (καφετεριών και εστιατορίων) πραγματοποιήθηκε από τις 25 Μαΐου, παρόλο που αρχικά είχε ανακοινωθεί η επαναλειτουργία από 1η Ιουνίου, με τοποθέτηση τραπεζοκαθισμάτων μόνο σε εξωτερικούς χώρους και τήρηση αποστάσεων μεταξύ αυτών. Οι επιχειρήσεις απέκτησαν τη δυνατότητα να επεκτείνουν τον κοινόχρηστο χώρο που καταλαμβάνουν για την ανάπτυξη τραπεζοκαθισμάτων, ενώ στις περιπτώσεις που αυτό δεν είναι δυνατό λόγω παρακώλυσης της διέλευσης πεζών και ΑμεΑ δικαιούνται μείωση δημοτικών τελών σε ποσοστό έως 50%. Την 1η Ιουνίου άνοιξαν και τα ξενοδοχεία 12μηνης λειτουργίας και οι θερινοί κινηματογράφοι, με μέγιστη επιτρεπτή πληρότητα 70%.
Τα δημοτικά σχολεία και τα νηπιαγωγεία επαναλειτούργησαν επίσης από την 1η Ιουνίου.
Σε επόμενα στάδια, εντός του Ιουνίου 2020, πραγματοποιήθηκε η επαναλειτουργία των πάρκων αναψυχής, των θεματικών πάρκων και των ανοιχτών παιδότοπων, καθώς και των επιχειρήσεων εστίασης σε εσωτερικούς χώρους, των καταλυμάτων διακοπών και των αθλητικών εγκαταστάσεων.
Από την 1η Ιουλίου που έγινε επανέναρξη λειτουργίας του τουρισμού εφαρμόστηκαν συγκεκριμένες διαδικασίες ελέγχου και οδηγίες για τους ταξιδιώτες που θα επισκέπτονται την Ελλάδα, προκειμένου να αποφευχθεί η εξάπλωση του ιού.
Από τις 15 Μαρτίου 2022 άρχισε η σταδιακή άρση των μέτρων με την κατάργηση του PLF για την είσοδο στη χώρα.
Από τις 15 Απριλίου υπήρξε αναστολή του μέτρου της υποβολής προστίμου σε μη ανοσοποιημένους ηλικιωμένους άνω των 60.